钦定古今图书集成/历象汇编/庶征典/第162卷 > 《周礼》 > 《秋官》
## 钦定古今图书集成/历象汇编/庶征典/第162卷 > 《周礼》 > 《秋官》

《庭氏》：“掌射国中之夭鸟。若神也，则以太阴之弓与枉
矢射之。”

〈注〉神谓非鸟兽之声，若或叫于宋太庙嘻嘻诎诎者。〈订义〉郑锷曰：“太阴之弓，谓其弓纯属乎阴，《司弓矢》言枉矢利火射，说者谓象天枉矢之星，则枉矢者纯属乎阳可知。若夫太阴之弓，而先儒谓恒矢用此太阴之弓与枉矢，岂其阴阳之正足以威服百神欤？”王昭禹曰：“以此射之，亦以日月之精气胜其夭也。”